Дзеці партызана

«Дзеці партызана» — прыгодніцкі фільм рэжысёраў Льва Голуба і Мікалая Фігуроўскага зняты на кінастудыі Беларусьфільм у 1954 годзе.

 Сюжэт 
У Нароўлю на летнія канікулы прыехаў піянер Міхась Грэчны. Разам з ім на цеплаходзе плыў шпіён, які сказаў, што ён фотамастак.

Шпіён прыёхаў у геалагічную партыю, якая займалася пошукам радовішчаў нафты. Там ён прадставіўся фотакарэспандэнтам геалагічнага часопіса і прымусіў пагрозамі работніка геалагічнай партыі Глушку, які ў час вайны супрацоўнічаў з гестапа, зрабіць фотаздымкі сакрэтных карт і пакласці касету з плёнкай ва ўмоўленым месцы. У гэтым месцы яе выпадкова знайшлі брат і сястра Грэчныя, дзеці камандзіра партызанскага атрада, які гераічна загінуў у жніўні 1942 года падчас Вялікай Айчыннай вайны. Яны паспяшаліся аднесці знаходку геолагам, але нікога з начальства не аказалася на месцы. Глушка, пераканаўшыся, што гэта менавіта схаваная ім плёнка, падахвоціўся праводзіць дзяцей з тайнай мэтай прывабіць іх у багну і загубіць.

У час акупацыі Глушка стаў здраднікам і служыў у нацыстаў. Ён выдаў ім размяшчэнне партызанскага атрада, якім камандаваў геолаг Мікола Грэчны. Цяпер, баючыся пакарання, ён рашыўся на новае злачынства.

Даведаўшыся, што дзеці не загінулі ў багне, Глушка пачаў актыўна шукаць іх. На адной з дзялянак лесу ён знайшоў шмат дрэваў з надпісамі на кары «Глушка — здраднік». Каб вынішчыць гэтыя надпісы, Глушка падпаліў лес.

У рэшце рэшт Глушка знайшоў дзяцей каля магілы іх бацькі. Забіць дзяцей яму не даў дзед Якуб, які выпадкова знаходзіўся непадалёк.

Глушка і шпіён апынуліся ў супрацоўнікаў дзяржбяспекі, а дзецям выказалі падзяку за праяўленыя мужнасць, розум і адвагу.

 У ролях 
 Віталь Камісараў — Міхась Грэчны, піянер-суворавец
  — Алеся Грэчная, сястра Міхася Грэчнага
  — Якуб Максімавіч, апякун Міхася і Алесі Грэчных, ляснік
 Павел Малчанаў — Васіль Сяргеевіч Собалеў, начальнік геалагічнай партыі
 Любоў Мазалеўская — Ганна Пракоф’еўна, апякунка Міхася і Алесі Грэчных
  — следчы
  — Матвей Глушка
  — шпіён
  — геолаг
 Кацярына Фёдараўна Савінава — Вольга Васілеўна, геолаг

У эпізодах:
 , Кацярына Бузук, Я. Заштоўт
 Ю. Пашкін, Г. Суднік, Людміла Цімафеева

 Здымачная група 
 Сцэнарыст: 
 Рэжысёры-пастаноўшчыкі:
 Леў Голуб
 Мікалай Фігуроўскі
 Аператар-пастаноўшчык: Андрэй Булінскі
 Кампазітары:

 Дзмітрый Лукас
 Тэкст песень: А. Астрэйка
 Мастак-пастаноўшчык: Юрый Булычоў
 Гукааператар: К. Бак
 Рэжысёр: Пётр Васілеўскі
 Аператар: Г. Удавенка
 Мантаж: Н. Мікалаева
 Грым: Р. Нікіцін
 Дырэктар: С. Тульман

Катэгорыя:Прыгодніцкія фільмы СССР
Катэгорыя:Фільмы пра шпіёнаў
Катэгорыя:Чорна-белыя фільмы
Катэгорыя:Фільмы студыі «Беларусьфільм»
Катэгорыя:Фільмы Льва Голуба